Тишина, молам!
Чекај!
Акција.
Кога влегувате во студиото,
не можете, а да не бидете обземени од...
ЗБОРУВА МЕТЈУ МОДИН АКТЕР
...од генерациите актери и режисери, писатели,
костимографи...
Ставете сингл на бројот осум.
Тишина, момци.
Сцена 26, клапа три.
Сè што студиото овоплотува што се случило овде,
на оваа земја, во ова студио...
Знаеш да свиркаш, нели, Стив?
Само ги спојуваш усните и дуваш.
...има нешто магично во тоа.
Се чини како да има нешто во воздухот.
Ти си волшебник, Хари.
Знаете, духови или нешто слично.
Отсекогаш сум зависела од добрината на непознатите.
Возбудата што ја чувствувате...
НЕШТА ОД КОИ СЕ СОЗДАДЕНИ СОНИШТАТА
...знаејќи дека ќе шетате по улиците
по кои шетале тие неверојатни режисери и тие неверојатни актери,
е доста моќно.
Тоа е магично место.
Чекајте малку, чекајте малку.
Сè уште ништо не сте слушнале.
ВБ
Уште од првиот ден кога стапнав на сетот,
и знаете, тоа големо ВБ...
ОПРА ВИНФРИ
Ми се чинеше како да сум успеала.
Добре дојде во Шервуд, моја дамо.
Ворнер Брос. за мене беше Холивуд.
КИЈАНУ РИВС
Разновидноста на филмови, филмските ѕвезди...
Со целото мое срце, сè уште го сакам човекот што го убив.
Не мора ни да видите лого.
Го кажувате името и сфаќате...
ХАРВИ КАЈТЕЛ
...тоа е од силите во Холивуд што ни го даде киното.
АРКАТА НА НОЕ
Основана на почетокот на ерата на филмот
од семејство на визионери кои ризикуваат...
Мислам дека тие момци имале точна количина на лудило.
...и љубоморни ривали...
Не слушате многу приказни за добрина
кои го вклучуваат Џек Л. Ворнер.
Ме раскинувате!
...Ворнер Брос. изградија наследство од целулоид...
За твое здравје, мала.
...што ги рефлектира нашите души.
Мејнстрим филмовите се обидуваат да го одразат општеството до некој степен.
Атика! Атика!
Го гледате тоа во продукциите на Ворнер Брос. низ децениите.
- Јас сум... - Јас сум!
Револуционер!
Тоа го мислам кога мислам на Ворнерс.
Многу смели, уметнички достигнувања со голем успех.
МАМУРЛАК
Патување!
Ворнер Брос. е пренесувач на приказни...
ЏОН М. ЧУ
...не само во Америка, туку и во светот.
КОНГ: ОСТРОВОТ НА ЧЕРЕПИТЕ
КАЗАБЛАНКА
ПЕКОЛЕН ПОРТОКАЛ
Сто години подоцна,
Ворнер Брос. уште ги поместува границите на медиумот...
И... тргнуваме.
...со страсно раскажување приказни низ сите платформи...
Да!
...обликувајќи нè кои сме...
Цел живот морав да се борам.
...и што би можеле да станеме.
Ни претстои дива ноќ.
300
СЕЛЕНА
ТРОЈА
Телевизијата треба да го покаже виножитото од тоа што постои.
Базинга!
Како е, докторе?
Повели, разубави ми го денот.
Каков ден! Колку убав ден!
Одиме напред!
СОВРШЕНА БУРА
Ворнер Брос. издржаа 100 години поради оригиналната мисија.
Водејќи ја културата напред раскажувајќи добри приказни.
КАПЕТАН БЛАД
ГУНИСИ
Беа во битката,
и за тоа, мислам дека треба да се оддаде почит.
100 ГОДИНИ ОД ВОРНЕР БРОС. НЕШТА ОД КОИ СЕ СОЗДАДЕНИ СОНИШТАТА
СЦЕНА 2
СЦЕНА 6
Сите одиме во кино.
И одиме со идејата дека сакаме да се забавуваме
и сакаме да ни се раскаже приказна.
А, приказните се моќни.
И кога раскажувате одлична приказна, можете да промените мислење.
И браќата Ворнер го сфатиле тоа.
ЦЕО, ВОРНЕР БРОС. ДИСКАВЕРИ
Џек Ворнер имал правило, ако сте работеле на филм,
морало да го запознаете во оваа канцеларија.
Сите големи ѕвезди поминале тука.
Ова е познатиот Малтешки сокол.
За мене има посебно значење затоа што,
на крајот од филмот, го прашуваат Хамфри Богарт што е ова,
и тој рече...
МАЛТЕШКИОТ СОКОЛ 1941
Нешта од кои се создадени соништата.
И тоа е она што го правиме секој ден.
Нешта од кои се создадени соништата. Значи, Малтешкиот сокол.
Еве ги, оригиналните браќа Ворнер.
Ова се момците кои го изградиле местово,
раскажувајќи големи приказни.
Не само за забава,
туку да има вистинско влијание
и така браќата Ворнер направија разлика
кога ќе погледнете наназад во последните 100 години.
Тоа е неверојатна американска приказна.
На почетокот на 20 век,
Тинселтаун беше просперитетен град.
Американската јавност,
навикната на нови филмови секоја недела,
бараше повеќе.
Секој со камера и доволно иницијатива сакаше да учествува во акцијата.
МАРТИН СКОРСЕЗЕ РЕЖИСЕР
Тогаш, Холивуд едвај бил тоа што го знаеме сега.
Улиците сè уште биле со прашина.
Не само што создавале уметност, туку и индустрија.
До 1918 година, успешни компании
кои станаа студија како Парамаунт, Јуниверзал и МГМ,
ги преземале независните студија
и граделе заградени градови во градот.
Новодојдени,
амбициозна група браќа со име Ворнер
се бореа да го почнат својот бизнис.
Треба да разберете дека овие мажи кои биле таму на самиот почеток,
тоа е брутално, се грабале за успех.
И морало да бидеш цврст. Тие биле цврсти улични момци.
Апсолутно безмилосни.
Не се сметале за класично
студио на почетокот. Сето тоа било МГМ.
Без ѕвезден талент во силно конкурентен пазар,
Ворнерс беа на работ на затворање
кога судбината им фрли коска.
Познатата холивудска ѕвезда Рин Тин Тин.
СУДИР НА ВОЛЦИТЕ 1925
Беа во вистинска неволја
и Рин Тин Тин беше навистина филмот што го спаси студиото.
СВЕТИЛНИКОТ КРАЈ МОРЕТО 1924
Неверојатен херој кој не го очекувате што прави нешто неверојатно.
ПЕТИ ЏЕНКИНС РЕЖИСЕРКА
Тоа е класичен филм! Сакаме кучиња
и сакаме приказни за аутсајдери.
Илјадници писма од обожаватели
и стотици илјади долари вложени во секој филм...
авантурите на Ринти ја наполнија сметката на браќата.
Рин Тин Тин, животното идол на Америка.
Тоа беше голема пресвртница во семејна приказна
која започна далеку од сјајот на Холивуд.
Хари, Ејб, Сем и Џек беа деца на еврејски имигранти
кој избегале од прогонството во Полска во 1880-тите.
КАС ВОРНЕР ВНУКА НА ХАРИ ВОРНЕР
Немале вода во очите како деца.
Продавале весници, гланцале чевли.
Не завршиле училиште.
Но, татко им ги седнал многу млади и им рекол:
"Видете, додека се држите заедно, ќе бидете силни."
Америка отсекогаш била место каде што луѓето доаѓаат,
понекогаш бегајќи од политичката репресија.
ЕНДИ ГАРСИЈА АКТЕР
Браќата Ворнер излегле од таа традиција.
Имате можност да работите напорно, да имате сон,
колку и да е луд.
Сонот на браќата им дојде на треперлив зрак од електрична светлина.
Тие се во Питсбург, работат во продавница за облека.
Сем слушнал за малите кина.
Го грабнал Хари и отишле да го гледаат Големиот грабеж на возот.
ГОЛЕМИОТ ГРАБЕЖ НА ВОЗОТ 1903
Седеле и го гледале три пати додека не биле замолени да си одат.
Излегле надвор, виделе како луѓето ставаат монети на плочата.
Се ракувале и рекле: "Имаме работа."
ПРЕФИНЕТА ЗАБАВА ЗА ДАМИ ГОСПОДА И ДЕЦА
Патот на Ворнерс од Пенсилванија до Л.А.
беше поплочен со ризични облози.
Купија филмски проектор и го претворија во театар.
Позајмија пари за да влезат во дистрибуција
и го искористија тој успех за да почнат да снимаат филмови.
ФИЛМОВИТЕ ДУКЕЈН СЕ СУПЕРИОРНИ
Хари бил финансискиот волшебник,
Ејб бил задолжен за прикажувањето и дистрибуцијата,
Сем бил визионерот,
а Џек бил задолжен за продукцијата.
Џек бил бебето од браќата,
а Хари бил најстариот,
и така тој рано некако зазел лидерска позиција.
И тоа го поставило теренот за многу идни конфликти,
но првично, се чини дека работеле многу добро заедно.
ЛЕОНАРД МАЛТИН СИНЕАСТ
Во 1923 година, тие се обединија во Ворнер Брадерс Студиос.
Бандата на аутсајдери
конечно имаше место во Холивуд што го поседуваше.
Но, тие се наоѓаа на прагот на нешто уште поголемо.
Мора да разберете, звучните филмови во тоа време биле катастрофа.
Звукот на филм, кој беше пробан само за вести и кратки филмови...
беше проследен со проблеми.
Луѓето оделе во кино и фрлале домати на екранот
бидејќи, знаете, усните на луѓето
не се движеле во синхронизација со звукот од него.
"ЗВУЧНИ ФИЛМОВИ" ИСВИРКАНИ
Сем Ворнер бил доста страстен за звукот.
ЏАКЛИН СТЈУАРТ ВОДИТЕЛКА, ТАРНЕР КЛАСИК МУВИС
Тој верувал дека звучната технологија може да направи револуција во киното
и сметал дека е битна
за создавање на навистина сеопфатно кинематско искуство
и да ги стави Ворнер Брос. пред нивните конкуренти.
Сем бил тој што ги видел можностите на звукот.
Никој друг не барал звук.
Сите биле многу среќни прикажувајќи и гледајќи неми филмови.
ДОН ЖУАН 1926
Првиот обид на Ворнерс за синхронизација...
"ФРЛИ ГО ВО ЗАНДАНАТА НА СВ. АНЏЕЛО!"
...имаше целосна оркестарска партитура и звучни ефекти.
Значајно достигнување, но само претслика на тоа што доаѓа.
ЏЕЗ ПЕЈАЧОТ 1927
Прекрасни пријатели секогаш е тешко да се најдат
Потоа, го подигнаа влогот со приказна која веќе беше хит на Бродвеј...
АЛ ЏОЛСОН ВО "ЏЕЗ ПЕЈАЧОТ"
...и изведувач кој беше познат низ светот.
Чекајте малку. Чекајте малку.
Сè уште ништо не сте слушнале.
Ал Џолсон бил веројатно најпопуларниот забавувач во Америка во тоа време.
Животот на Џолсон го инспирирал Џез пејачот,
приказната за синот на еврејскиот канонарх
кој оди против традициите на семејството да ја изведува музиката што ја сака.
"СЕ ОСМЕЛУВАШ ДА ДОНЕСЕШ ЏЕЗ КАЈ МЕНЕ!"
Но, кога луѓето сега го гледаат Џез пејачот, често се шокирани и згрозени
од тоа што Ал Џолсон е со лице намачкано со црно.
Не било невообичаено, секако не шокантно во тоа време,
за фановите на Ал Џолсон, бидејќи
таков бил начинот на неговата изведба.
Мамичке!
Лице намачкано со црно била неверојатно честа појава.
Секогаш било контроверзно.
Црната публика имала проблеми, често,
со начините на кои лицето намачкано со црно ги карикирало
нивните идентитети и културни практики.
Но, ова е посложена приказна одошто луѓето ја препознаваат
кога ја деконтекстуализираат.
Всушност, има постери
кои го покажуваат Џеки Робин со неговото нормално лице,
а потоа ликот што го игра со лице намачкано со црно,
оти тоа го означувало јазот
помеѓу неговиот вистински идентитет како син на канонарх
и емоционалната траекторија што ја имал
во обидот да одлучи што да прави со својот живот,
а потоа оваа сценска личност.
Со прикажување на намачкано лице со црно во нивниот најголем ризик досега,
Ворнерс профитираа од популарноста на расната карикатура.
Во денешен контекст, Џез пејачот е проблематичен...
ЛЕВАР БАРТОН РЕЖИСЕР / АКТЕР
...но не значи дека во тоа време не бил револуционерен.
СЛУШНЕТЕ КАКО ПЕЕ
Не направил многу добро за почитта на црните луѓе.
Всушност, штетата
што раскажувањето од ерата им ја направило...
на културите и културата ширум светот...
е прилично срамна.
И покрај неговата длабоко вознемирувачка содржина,
Џез пејачот исто така, ги докажа браќата Ворнер како иноватори
чија визија и храброст засекогаш ќе го променат снимањето филмови.
ВОРНЕРС ТЕАТАР АЛ ЏОНСОН ВО "ЏЕЗ ПЕЈАЧОТ"
Со Џолсон на билбордот,
браќата знаеја дека ќе продаваат билети.
Сè друго зависеше од технологијата,
што беше скапа и прецизна.
Корпорацијата Вестерн електрик
развивала техника за спојување на звукот и филмот,
наречена Вајтафон.
Личноста која прва го вовела звукот на диск бил Сем Ворнер
и работел речиси до точка на исцрпеност.
АЛАН РОУД СИНЕАСТ
За да го изведат сонот на Сем,
Ворнерс се задолжиле до гуша.
Сем се возбудил за технологијата
и Хари ги собрал парите.
Тој ја ставил под хипотека куќата на Росмур за да плати за продукцијата.
ЗА ПРОДАЖБА ГАЗДАТА ЗАМИНУВА
Овие момци биле коцкари.
Се коцкале со сè.
Дами и господа, врвниот триумф на Ворнер Брадерс,
Ал Џолсон во Џез пејачот.
ФИЛМОТ НА ЏОЛСОН СОЛЗЛИВ ХИТ
Театарот Ворнер Брадерс е распродаден многу недели однапред.
ФИЛМОТ НА ЏОЛСОН БУДИ ИНТЕРЕС
На премиерата, трудот на Сем вроди со плод.
ВОРНЕРС ТЕАТАР, ЊУЈОРК
Како ви се допаѓа тоа?
Па, сè уште ништо не сте виделе.
Браќата испишаа историја...
ЏОЛСОН ГО ПОСТИГНУВА СВОЈОТ НАЈГОЛЕМ ЛОКАЛЕН ХИТ
...но никој од Ворнерс не беше на премиерата.
Сем умре претходната ноќ.
СЕМ Л. ВОРНЕР ПОЧИНА ВО БОЛНИЦА ВО Л.А. ОД ПНЕВМОНИЈА
Сем бил толку обземен од желбата да го усоврши процесот на Вајтафон
и сакајќи да се погрижи Џез пејачот да биде што подобар,
се туркал себеси и се туркал
во прерана смрт.
Сем Ворнер бил големиот Ворнер.
Тој ги внел Ворнерс во филмскиот бизнис.
ВНУК НА ЏЕК ВОРНЕР
Штета што умрел рано.
ВЕСТЕРН ЈУНИОН ЏЕК ВОРНЕР
Најтешко на Џек му било кога починал брат му Сем кој му бил најблизок другар.
КОГА ЌЕ ИЗГУБИШ ЕДЕН БРАТ НАОЃАШ ДРУГ - АЛ ЏОЛСОН
Фактот што Сем починал ноќта пред премиерата на филмот,
тоа е трагедија.
Но, исто така се чини дека овие браќа
навистина го разбрале проектот во кој биле ангажирани
дека е поголем од нив самите.
СЕМ ВОРНЕР
Биле многу инвестирани во поголема мисија.
Смртта на Сем оставила празнина во семејството,
но неговото наследство било јасно видливо.
Ал Џолсон, чиј филм, Џез пејачот, ја почна револуцијата на звучните филмови,
ја носи невестата Руби Килер во Холивуд.
Снимањето на Џез пејачот чинело 500 000 долари,
а заработил три милиони,
катапултирајќи ги Ворнер Брос. солидно во големите студија.
Итањето почна.
Како што сè повеќе театри поврзуваат струја за звук,
очајнички, продуцентите се мачат да ги завршат немите филмови
кои се уште во продукција пред да биде предоцна.
Само во 1928 година, снимија 36 филма со синхронизиран звук,
оставајќи ги другите студија во мака да држат чекор.
Идејата да се внесе звук во филмовите
била исто толку голема како воведувањето на Интернет во нашето општество.
Тоа предизвикало Холивуд да мора речиси да се пресоздаде.
Снимателите и техничарите требало пак да си ја учат работата
за да сместат микрофон.
Актери чии гласови не се совпаѓаа со нивниот изглед
се најдоа на улица.
ОТИ КУЧИЊАТА НЕ ЗБОРУВААТ.
Тоа што им го зело местото
бил талентот од сцената.
Витални, дрски личности.
Каква пауза сте ни дале?
БЕТИ ДЕЈВИС
Освен што нè малтретирате при секоја шанса.
Ако имам шанса да избегам одовде
и ако морам да убијам некој за тоа,
веднаш би те убил како секој друг.
Ќе се вклучиш во ова и ќе ти се допадне.
Уште од мои 14 години, што има?
БАРБАРА СТЕНВИК
Само мажи. Валкани, скапани мажи!
ПОЛ МУНИ
Како и писатели кои пишувале дијалози.
Остар, енергичен дијалог.
Надвор, грофице!
Сè додека имаат тротоари, имаш работа.
Знам дека за некои жени, мажите се неопходност во домот.
Јас би сакала да имам канаринец.
Преполни со пари, браќата тргнаа на трошење...
ВОРНЕР БРАДЕРС ВО ДОГОВОР СО СКОРАС
...зграпчувајќи синџири на театри и купувајќи ривал.
Фрст Нешенал Студиос и нивното огромно филмско студио во Бурбанк.
Но, конкуренцијата за врвни таленти била жестока
поради притисокот да се изгради лојалност кон брендот.
КАКО ШОУ! КАКВИ ЅВЕЗДИ!
Посветена публика која би
продолжила да се враќа за повеќе од нивните омилени ѕвезди.
За контрола на цената на трудот,
Џек Ворнер и директорите од другите студиjа го смислија системот за договори.
Златна лисица што врзува актери, писатели и режисери со студија
за ексклузивни седумгодишни ангажмани.
Луѓето во триесеттите и четириесеттите кои оделе во кино,
не гледале критики за содржината.
Си викале:
"Сакам да видам филм со Хамфри Богарт."
"Бев да гледам филм со Кларк Гејбл."
Ворнер Брос. навистина го разбрале ѕвездениот систем.
Иако некои не ги сакаа ограничувањата,
никој не сакаше да остане без работа,
особено по 1929 година.
29 октомври, Црн вторник.
Берзата има пад од 16 милиони акции дневно.
Оваа била знаменита деценија во американската историја.
Нешто со што никој од нас не може да се поврзе сега.
Степенот на економското уништување
со кои се соочиле повеќето семејства во триесеттите.
На почетокот на Големата депресија,
филмовите останаа релативно евтина забава
и добредојден одмор од мизеријата за народот.
Но, за Ворнерс, кои лично ја познаваа сиромаштијата,
филмовите беа и начин за поврзување со животите на гледачите.
Ворнер Брос. било студио на работничката класа.
Не значи дека другите студија се држеле настрана
од животот на работничката класа,
но, во Ворнер Брос.,
за тоа се залагале. Тоа бил нивниот идентитет.
Па, тоа е лоша вест за тебе.
Отпуштаме и новите ќе мора да си одат.
Почнав да одам по шините кога ми се расипа Ролс-Ројсот.
Барем не чекаме во ред за чинија супа како тие надвор.
ЛОШИТЕ РАБОТИ ДОАЃААТ ВО ТРОЈКИ 1932
Зошто остануваме во оваа измама?
Нема да заработиме доволно за да си купиме пристојни ковчези.
За пишување и продукција, Ворнерс се свртеа кон Дерил Ф. Занук,
новопечен богаташ од работничката класа како нив,
чии остри инстинкти за приказни
го направија десна рака на браќата повеќе од една деценија.
Дерил Занук внимателно следел сè што се случува,
за тоа што би ја мотивирало публиката да оди и да ги потроши своите 10 центи,
25 центи за билет за кино кога биле оскудни за пари.
Бизнисот е прилично добар, а?
Да, прилично добар.
Колку добар?
Ворнер Брос. почнале да прават контроверзни филмови.
ОЛИВЕР СТОУН РЕЖИСЕР
Биле подготвени да отстапат од нормата.
МАЛИОТ ЦЕЗАР 1931
Почнале со гангстерски филмови.
Многу смели филмови кои, да речеме, МГМ никогаш не би ги допреле.
ЛОШИТЕ РАБОТИ ДОАЃААТ ВО ТРОЈКИ 1932
Посакувам да беше бунар за желби,
за да врзам кофа за тебе и да те потонам!
Гангстерот како херој.
Луѓето индиректно сакаат да го видат подемот,
но сакаат да го видат и падот.
Државен непријател немаше сентименталност.
ЏЕЈМС КЕГНИ
Тоа беше најбескомпромисниот крај што сум го видел.
Тоа е толку вистинито за тој свет.
Екстравагантноста, перчењето,
воодушевувањето од акумулацијата на толку многу моќ и пари...
а потоа работите се распаѓаат, како секогаш.
АНГЕЛИ СО ВАЛКАНИ ЛИЦА 1938
Филмовите на Ворнер Брос. станале похрабри
одошто некој некогаш замислил.
Обработувале дрога.
Обработувале проституција.
Семејно насилство.
Ворнер Брос. не снимаа само филмови.
Тие ги менуваа.
За разлика од блескавите мјузикли што излегуваа од другите големи студија,
тие воведоа дрска нова форма.
Комбинација од нивниот заштитен знак, опасни момци
и опојна доза на спектакл и песна.
Палава, непристојна наконтена, спортска
42-РА УЛИЦА 1933
42-ра улица!
Легендарната заткулисна драма 42-ра улица,
смести заткулисна интрига на едно бродвејско шоу,
наспроти слика од Њујорк скината од весниците за криминал.
- Добро, ќе му кажам. - Да, па...
Земете филм како 42-ра улица.
Тие се малку гангстери, во нивната ДНК, браќата.
БАЗ ЛУРМАН РЕЖИСЕР, ГОЛЕМИОТ ГЕТСБИ
Знаете: "Сè што е потребно, ајде да срушиме ѕидови
и да ја шокираме публиката."
Многу бев инспириран од тие рани мјузикли.
ГОЛЕМИОТ ГЕТСБИ 2013
Гетсби е многу музикализиран гангстерски филм.
Многу од тој театарски филмски јазик
доаѓа од тој период, доаѓа од златната ера
кога Ворнерс снимале мјузикли и гангстерски филмови.
Ворнер Брос. ќе продолжат да експлодираат
и одново да ја создаваат музичката форма до крајот на триесеттите.
Не толку тајното оружје на студиото
беше кореографот и режисер Базби Беркли.
Да погледнеме една од сцените и да го видиме рефренот на проба.
Еве го Базби Беркли, познатиот режисер за танц
и креатор на едни од најголемите танцови спектакли на екранот.
ДАМИ 1934
Кога гледате работи од Базби Беркли,
си велите: "Што... Како го постигнуваш тоа?"
Слоевитоста, градацијата и прецизноста,
како го правиш тоа?
Роден во Лос Анџелес од двајца водвиљ актери,
Беркли го усовршил својот занает
во еден сосема поинаков театар.
Почнувајќи од 25 април 1915 година,
битката за Галиполи и Дарданелите започна сериозно.
Како пешадиски поручник во Првата светска војна,
тој водел вежби со илјада војници одеднаш,
тренирајќи сложени синхронизирани маневри.
СПОНЗОРУШИ ОД 1935 1935
Работата во врска со Бас била тоа што имал дарба,
бил одличен кореограф, секако,
но тој е навистина одличен математичар,
па неговата способност да ја реши математичката равенка
од тоа како се движат танчерите
и механиката на камера,
тоа беше на сосема друго ниво.
За да ги покаже згодните нозе,
Беркли патентираше ротирачка сцена.
Од филм во филм, тој се надминуваше себеси
со калеидоскопски подвизи дизајнирани да направат сензација.
Вежбам многу прецизно
за да ми одговара сè
и да знам дека направиле како што треба,
потоа им велам дека ќе почнам да снимам утре.
БАЗБИ БЕРКЛИ КОРЕОГРАФ / РЕЖИСЕР
И порано требаше да мислам и да мислам и да мислам и да мислам
и да се обидам да создадам нешто
што би било подобро од тоа што сум го направил претходно.
А, сум направил доста добри работи претходно.
Но, додека мјузиклите на Ворнер ја воодушевуваа публиката,
напорот на изведувачите се зголеми.
Г. Марч, тие работат цела ноќ.
Ќе ги држам додека не го погодат, па ако треба и недела.
Дали знаете, во тие денови танчерите спиеле на сетот.
Имале креветчиња на сетот, во студиото каде што се снимало.
Ја завршувале точката и оделе таму и спиеле три часа на креветчиња,
бидејќи толку било тешко да се прави тоа.
Мислам, тоа е нивото на физички напор
кој бил потребен за да се направи тоа како што треба, клапа по клапа.
Сепак, не беше лесно да се контролираат сите таленти.
Џорџ!
Бети Дејвис беше релативно новајлија
туркајќи си го патот низ второкласни улоги
кога првпат се побуни против работните услови во студиото.
Не сум примала наредби.
Додека сум жива, нема да примам наредби.
Би сакала да те бакнам, но пред малку си ја измив косата. Чао!
Децении подоцна, навлезена во нејзиното владеење како благородничка на Холивуд,
таа му ги опиша нејзините рани битки со Џек Ворнер на режисерот Рон Хауард.
Кога ја запознав Бети Дејвис...
РОН ХАУАРД РЕЖИСЕР / АКТЕР
...знаете, зборував за тоа колку копнеев за деновите со договори со студиото.
Бидејќи режисерот можеше има договор и да снима два или три филма годишно.
И имаше нешто што го романтизирав во врска со тоа.
А, таа рече: "Не биди глупав.
Независноста е нешто што треба да се цени.
Ми требаа 14 години за да го одработам мојот седумгодишен договор,
оти постојано ме ставаа на пробен период затоа што одбивав улоги
што Џек Ворнер инсистираше дека треба да ги прифатам."
Ги знам сите опции
и мислам дека сум доволно паметна да бидам чекор пред нив.
Таа рече: "Еден ден ми се заканија со суспензија ако одбијам филм,
па отидов во канцеларијата на Џек Ворнер
и застанав пред бирото на секретарката
и таа рече: 'Не, г. Ворнер е зафатен,
ќе треба да закажеме состанок, г-це Дејвис.'"
Таа рекла: "Глупости."
И јурнала покрај секретарката, влегла во канцеларијата
и ја отворила вратата на неговата приватна бања.
И тој седел на тоалетот со спуштени панталони,
читајќи го весникот.
И таа рекла:
"Треба да разговарам со тебе за ова бедно сценарио што сакаш да го работам."
И тој само рекол: "Суспендирана!"
Само еден вид на одмор сакаме од тебе.
А, тоа е да нè оставиш на мир
и да ни дозволиш да заработуваме на свој начин.
Или бараме премногу?
Кавгите на Џек Ворнер со неговите ѕвезди причинија сочни озборувања
во холивудските списанија.
Добро утро.
Но, имаше посреќна страна во студиото.
ВЛЕЗ ВО СТУДИО НЕМА ПРИСТАП
Еј, ти! Врати се овде!
О, здраво.
Кој мислиш дека си ти да возиш така овде?
Па, јас сум Порки Пиг.
Од нивните најрани денови во бизнисот,
стратегијата на Ворнерс за справување со економските суши беше крос-маркетинг.
ВОРНЕР БРОС. ГО КУПИ БРАНСВИК
Купија продуцентска куќа во 1930 година,
потоа отворија оддел за анимација за да помогне во продажбата на хит песни.
Сакам да пеам за месечината и за јуни и за пролетта
Сакам да пеам
И промовираа филмови на Ворнер.
УТ ЏОЛСОН
Сакам да пеам
За месечината и за јуни и за пролетта
Сакам да пеам
Што велиш за мала прослава
До ѕвончето на свадбено ѕвоно?
Ова ќе ви овозможи да добиете услуга
Во хотелот Меден месец
Но, кога го видоа успехот на Волт Дизни отспротива...
Јас сум вајак!
...аниматорите на Ворнер сериозно се зафатија со забавната работа.
Ставиле реклами на цела страница, на две, во списанијата,
промовирајќи дека ова е најсмешното нешто, најдобрата музика.
Колку и да е чудно, не лажеле.
Во цртаните филмови не беше вработена само армија визуелни уметници,
туку цели симфониски оркестри.
Овие момци знаеле што прават.
ХАНС ЦИМЕР КОМПОЗИТОР
Нема само неверојатна вештина таму, има уметност во тоа.
Има толку многу анархија во оваа музика и толку многу духовитост,
а во исто време, толку многу знаење.
Енциклопедиско познавање на класичната музика.
НЕУЧТИВО Е ДА СЕ ПОКАЖУВА!
Цртаните на Ворнер Брос. беа тоа вистинското.
Мислам, беа понепристојни.
Беа посмешни.
Едноставно имаа многу повеќе анархична енергија во нив.
Луни Тунс ја смееше Америка за да не се расплаче
додека Големата депресија се продлабочуваше.
Тешките времиња го погодија Холивуд во 1933 година со бран затворања на театри
што ги банкротираа филмските екрани низ целата земја.
Големите пет студија, вклучувајќи го Ворнерс,
најавија намалување на платите од 50% низ сите одделенија.
ЗАКАНА ЗА ШТРАЈК ОД АКТЕРИТЕ
ФИЛМСКА ГРАЃАНСКА ВОЈНА
Протестот од врвните ѕвезди беше брз.
Џејмс Кегни помогна во формирањето на Скрин акторс гилд.
Дерил Занук, десната рака на Ворнерс,
дозна дека намалувањето на платите не се однесувало на самите браќа...
ЗАНУК ИЗЛЕЗЕ ОД ВОРНЕР
...и замина да основа нов конкурент,
кој наскоро ќе биде познат како 20 Сенчури Фокс.
Потоа, една ветровита вечер во март 1934 година,
искра летнала...
во работилница во отворениот дел на студиото Ворнер.
Многу од складовите за ленти биле со елементи од нитрат,
кои, секако, се неверојатно запаливи.
И пред пожарот да стигне до филмските складови,
нитратните елементи внатре, почнале да се палат и горат
само од топлината.
Пожарот му го одзеде животот на началникот на пожарникарите на Ворнер
и проголта повеќе од 20 години од ерата на неми филмови.
Од Рин Тин Тин и најраната работа на Ворнерс,
останаа само фрагменти.
Но, ширум светот,
започнуваше катастрофа
што ќе ги стави на тест браќата и целиот Холивуд.
Хари бил портпарол на компанијата,
па патувал во Европа.
Тој бил сведок на еволуцијата на Хитлер.
Концентрационите логори почнувале
и ги нарекувале работни логори.
Германија ги сменила правилата да гласат...
ЦЕО, ВОРНЕР БРОС. ДИСКАВЕРИ
...филмска фирма од САД да не работи во Германија
ако има германски евреи во филмското студио.
Џек Ворнер и Хари донеле одлука
да се повлечат од Германија.
Во тоа време, другите могули, вклучувајќи го и Луи Б. Мејер,
не сакале да го изгубат германскиот пазар
и Хари Ворнер рекол...
"Има работи што се поважни од парите."
Новата десна рака на Џек, продуцентот Хал Волис,
почна да испорачува добро изработени приказни во многу жанрови
и да ги буди Американците за опасноста што се зголемува во странство и дома.
ЦРНА ЛЕГИЈА
Волис го ангажираше речиси момчешкиот Хамфри Богарт како работник во фабрика...
ЦРНА ЛЕГИЈА 1937
...заведен од насилната реторика на белите националистички насилници.
Не мора да те туркаат странци.
Има многу момци во овој град,
Американци кои мислат како тебе и мене.
Имало многу омраза за луѓето кои биле црни во Америка,
кои биле евреи во Америка,
за многу од имигрантите кои дошле во оваа земја.
Но, тие се избориле од тоа и се избориле против тоа,
да се обидат да се заложат во одбрана на вредностите на Америка.
Во ред, пријатели! Следете ме!
КАПЕТАН БЛАД 1935
Дури и во нивните таканаречени ескапистички авантури,
секогаш имале социјално значење во нив.
Капетан Блад обработува ропство, обработува тиранија.
Обработува бандити и пирати
кои соборуваат корумпирани места.
Кренете ги тие едра,
и гледајте како се полнат со ветрот што нè носи сите нас на слобода!
Филмовите на Ворнер ја привлекуваа публиката,
но Американците изгледаа без желба да реагираат на скриената порака.
МЕНХЕТЕН ПРВ КОМИТЕТ НА АМЕРИКА
Веруваме дека безбедноста на нашата земја
лежи во силата и карактерот на нашиот народ...
ЧАРЛС ЛИНДБЕРГ ПРВ АМЕРИКАНСКИ МИТИНГ
...а не во водење странски војни.
Да се каже дека мнозинството Американци биле изолационисти не е доволно.
БЕН МАНКИЕВИЧ ТАРНЕР КЛАСИК МУВИС
Повеќето луѓе кои читале весници
знаеле дека во Европа има очигледен агресор.
Сепак, повеќето Американци биле рамнодушни.
Останатите студија ја смирувале Германија,
која имала конзул овде во Лос Анџелес,
кој барал да ги чита сценаријата
и се грижел да нема кажано нешто непријатно
за Хитлер или за нацизмот воопшто.
Г. ГИСЛИНГ ГЕРМАНСКИ КОНЗУЛ
Доушникот на Германија
директно го известуваше Џозеф Гебелс,
давајќи му ги на Нацистичкиот министер за пропаганда
последен збор за холивудските филмови.
Па, браќата Ворнер не сакале да го толерираат тоа.
И така, во 1939 година,
тие снимиле филм наречен Исповеди на нацистички шпион.
БЕЗ ПОСЕТИТЕЛИ ИСПОВЕДИ НА НАЦИСТИЧКИ ШПИОН
Ворнер Брос. беа толку таинствени за тоа сценарио
што не му го праќаа на актерот
или да му го дадат на сетот.
Не, тој мораше да дојде во студиото,
да го прочита сцецнариото во канцеларијата на продуцентот.
Беше одбиено од неколку актери
кои немаа храброст да го направат тоа.
ФРЕНСИС ЛЕДЕРЕР АКТЕР
- Но, зошто? - Зошто? Бидејќи беше анти-Германија.
И имаа причина да се плашат.
Само знаејќи кои се нашите непријатели, знаеме кого да уништиме.
Актерот Едвард Г. Робинсон,
режисерот Анатол Литвак
и самите Ворнерс,
сите беа цел на смртни закани за време и по продукцијата.
СВЕТСКА ПРЕМИЕРА
Кога го прикажале тој филм,
во истите неколку недели,
Медисон Сквер Гарден била распродадена
со над 20 000 американски нацисти.
Германското влијание достигна до Сенатот.
Хари бил обвинет дека снима филмови што ги поттикнуваат Американците да војуваат.
ПОГЛЕДНИ ВО КАРПАТА ОД КОЈА СИ ИЗДЕЛКАН
СТЕЈТ ДЕПАРТМЕНТ
Неговата изјава за ова обвинение била:
"Никој никогаш нема да ме обвини дека сум антиамериканец.
Дефинитивно сум антинацист.
И никој нема да ми каже какви филмови може да снимам."
САД ОБЈАВУВА ВОЈНА
На 8 декември 1941 година, ден по бомбардирањето на Перл Харбор,
аналитичар на сценарија во канцеларијата на Хал Волис
избра приказна за пар љубовници,
повторно обединети случајно во град полн со бегалци.
Во ноември 1942 година,
помалку од една година подоцна, Ворнерс прикажаа филм
што го опфати фундаменталното прашање на тоа време.
"КАЗАБЛАНКА"
Драг мој Рик, кога ќе сфатиш дека во светов денес,
изолационизмот веќе не е практичен принцип?
Казабланка е најдобриот студиски филм некогаш направен.
Не е блиску. Нема... Второто место е многу назад.
За твое здравје, мала.
Секогаш малку мистично гледав на Казабланка,
дека има своја причина за постоење.
ХАУАРД КОЧ СЦЕНАРИСТ, КАЗАБЛАНКА
Тоа беше филм што ѝ беше потребен на публиката.
Тоа што го кажа е дека има вредности
за кои вреди да се жртвуваш.
И го кажа тоа на многу забавен начин.
Ме презираш, нели?
Да помислев некогаш на тебе, веројатно да.
Директно од Хај Сиера и Малтешкиот сокол,
и по години глумење бескруполозни детективи
и безмилосни гангстери,
Хамфри Богарт не беше очигледниот партнер на екранот
за божествената Ингрид Бергман.
Од сите барови во сите градови во целиот свет,
таа влезе во мојот.
Но, најголемиот ризик беше самото сценарио.
"КАЗАБЛАНКА" ПРОМЕНИ ЗА НОВ КРАЈ
Извонредно е оти кога го направивме,
воопшто не верувавме во него, оти сценариото беше толку лошо.
ИНГРИД БЕРГМАН АКТЕРКА, КАЗАБЛАНКА
И се пишуваше од ден на ден.
Немаше ништо јасно во него
и јас не знаев кој човек треба навистина да го сакам.
Велат: "Може да ги снимаш љубовните сцени
малку измеѓу? Не се внесувај многу сериозно во нив,
бидејќи навистина не знаеме со кој маж ќе завршиш."
На крајот, тие рекоа: "Ќе ги снимаме двете страни."
Го кажуваш ова да ме натераш да одам.
Го кажувам оти е вистина.
Илса, не знам да бидам благороден,
но не треба многу за да се види дека проблемите на три мали луѓе
се безначајни во овој луд свет.
Ако Казабланка завршеше со заминувањето на Богарт со Бергман,
романтичниот крај,
немаше да има никаква легенда денес.
Мислам дека луѓето се враќаат одново и одново
да најдат вредности што денес не ги наоѓаат многу лесно.
Подготвена си, Илса?
Да, подготвена сум.
Но, за режисерот Мајкл Кертиз и за многу актери на сетот,
приказната беше лична.
Кога ќе ја видите таа почетна сцена
и прекрасниот кадар во движење,
каде што може да ги видите келнерите како се движат наоколу и чадот од цигари,
оваа кореографија на раздвиженост...
- За Америка. - За Америка.
За Америка.
Луѓето кои ги играле сите тие улоги биле еврејски бегалци.
Ден Сејмур, огромниот актер кој го глумел вратарот,
бил на сетот кога Пол Хенрајд, како Виктор Ласло, му кажува на бендот
да ја свири Ла Марселеза...
Свири ја Ла Марселеза. Свири ја.
И сите Французи ја пеат за да ги извлечат Германците.
И тој погледнал и луѓето плачеле
и биле вистински солзи.
Тие биле вистински бегалци.
За мене, Казабланка...
Тргни се од телефонот.
Би те советувал да не се мешаш.
Ќе пукав во капетан Рено, ќе пукам во тебе.
...навистина олицетвори што значеше да се биде на вистинската страна...
во свет толку јасно поделен меѓу доброто и злото.
Луи, мислам дека ова е почеток на едно убаво пријателство.
М. КЕРТИЗ - РЕЖИСЕР Х. Б. ВОЛИС - ПРОДУЦЕНТ
Хал Волис и Мајкл Кертиз создадоа други популарни
патриотски филмови низ војната...
но никој не собра повеќе слава
од Казабланка.
Филмот беше номиниран за осум Оскари,
докажувајќи дека браќата ја допреа холивудската бесмртност.
НАЈДОБАР ФИЛМ КАЗАБЛАНКА
Комерцијалниот успех не бил доволен за браќата Ворнер.
Сакале и престиж
и тоа дошло во форма на наградите Оскар и други пофалници.
Но, Кертиз и актерската екипа
му дадоа заслуги на Хал Вoлис за успехот на филмот,
гризејќи ја гордоста на Џек Ворнер.
И целата оваа работа стигнала до критична маса
на Оскарите во 1944 година,
кога Казабланка го освоила Оскарот за најдобар филм.
Хал Вoлис тргнал да го прими неговиот Оскар
и седел во редот со Ворнерс
и тие ги пуштиле нозете и го блокирале да се качи горе.
И Џек Ворнер истрчал и го зел Оскарот од Џек Бени.
Хал Волис рече, 25 години подоцна, тој сè уште можел да го почувствува бесот.
Џек требало да му дозволи на Хал Вoлис да го прифати Оскарот.
И знаете што би направил Хал Вoлис?
Би му се заблагодарил на шефот Џек Ворнер.
ВОЛИС ИЗЛЕГУВА ОД ВОРНЕР БРОС.
Најмладиот Ворнер беше фиксиран
на промовирање на семејниот бренд,
конкретно неговиот.
Џек Ворнер ми е придедо.
Ми беше дедо мене.
Никогаш не го користев зборот придедо.
И го познавав додека не умре, кога имав околу 24 години.
Тој беше водител на циркус.
Kога бевте околу него,
тој беше центар на вниманието и доминираше во разговорот.
Ве интересираат луѓето кои ги прават вашите филмови?
Па, еве цел авион полн со нив пристигнува од Америка.
Г. Клифорд Ворк од Јуниверзал,
г. Хари Кон од Коламбија и г. Џек Ворнер,
кој е гласен на крајот од редот.
Покрај медалот од Академијата,
Џек ги доби своите еполети како потполковник
откако Ворнер Брос. ја вежбаше
и ја лансираше првата Единица за филм на американската армија.
И во најмрачните денови на војната,
полковникот Ворнер и брат му Хари беа повикани во Вашингтон,
каде што самиот претседател Рузвелт им даде сериозна мисија.
Направете филм што ќе помогне Американците да им веруваат на Советски сојузници.
Руските војници ја продолжуваат годишната борба
против презрените нацисти.
Врз основа на мемоарот на поранешниот амбасадор Џозеф Е. Дејвис,
Мисија во Москва наслика ласкава слика за животот во Русија.
Што мислите за денешните демонстрации?
Ќе ти кажам. Барем една европска нација
без агресивни намери е подготвена за сè што доаѓа.
Фала му на Бога за тоа.
Чујте, почујте!
Џек Ворнер гледал на тоа како: "Еј, ова е само про-сојузнички,
про-американски филм што го правиме...
ДО ОСКАТА ОД СССР И САД
...оти сакаме да победиме."
Службата за нивната земја стана официјален бренд на Ворнер во 1944,
со новото мото на компанијата:
"Комбинирање добро државјанство со снимање добри филмови."
Но, само неколку години подоцна, Мисија во Москва
ќе се покаже како политичка нагазна мина.
КОМУНИЗМОТ Е ОСУДЕН
Заканата од комунизмот го разбуди
Комитетот за неамерикански активности на Претставничкиот дом.
Во октомври 1947 ггодина,
со нова администрација во Белата куќа,
Ворнерс повторно беа повикани во Вашингтон.
Состанокот ќе почне.
Овој пат, за да сведочат,
пред Комитетот за неамерикански активности на Претставничкиот дом.
Кога почнал Црвениот страв,
Мисија во Москва бил искористен како доказ број еден
дека Холивуд е инфилтриран од комунисти.
Хари Ворнер ги отфрли тврдењата на комитетот
и одби да се појави.
Додека ѕвездите на Ворнер се собраа надвор за да протестираат,
Џек Ворнер соработуваше.
Моите браќа и јас со задоволство ќе се претплатиме великодушно
на фондот за отстранување штетници.
Спремни сме да основаме таков фонд за да ги испратиме во Русија
луѓето кои не го сакаат нашиот американски систем на владеење.
Сега, другата работа е што имало луѓе во тој комитет
како претставникот Ранкин...
ЏОН Е. РАНКИН МИСИСИПИ
...кои биле апсолутни антисемитисти.
И многу од главните на студиото, како Ворнерс, биле евреи.
И така, имало фактор на страв.
"Владата може да одземе сè што изградивме."
Реакцијата на Џек на тоа била, мислам, учтиво кажано, кукавичка.
Меѓу писателите кои Џек ги именувал биле Филип и Џулиус Епстин
и Хауард Коч, автори на Казабланка.
На црната листа во Холивуд и не можејќи да најде работа во Америка,
Кок се преселил во Англија, каде пишувал под псевдоним
следните пет години.
СЦЕНАРИО ОД ПИТЕР ХАУАРД
Тоа било грдо, грдо време.
Златните години на Холивуд некако исчезнале потоа,
оти луѓето не можеле да си веруваат.
Репутацијата на Џек веќе беше уништена со многумина во индустријата.
Џек Ворнер бил диктаторот
и сакал актерите да бидат во филмови во кои тој сакал да бидат.
Години пред тоа, Бети Дејвис го тужеше студиото за прекршување на договорот
и изгуби.
БЕТ ВОДИ ВОЈНА СО ВОРНЕР
Но, друга икона го имаше Џек на нишан.
ОЛИВИЈА ДЕ ХАВИЛАНД
Оливија де Хавиланд била толку депресивна
што морала да му намигнува на Ерол Флин постојано.
Сакала да работи позначајна работа.
Не можела.
Па, ги тужела Ворнер Брос.,
врз основа на тоа дека потпишала седумгодишен договор.
Но, секој пат кога одбивала филм
и не одела на работа...
ВАШАТА РАБОТА СЕ ПРОДОЛЖУВА ЗА 52 НЕДЕЛИ
...тоа време го додавале на седумте години.
Kако се боревте?
МЕРВ ГРИФИН ШОУ
Отидов на суд и се ослободив од договорот.
Тоа беше првото нешто.
Таа го доби случајот што го имав во Англија во Америка.
БЕТИ ДЕЈВИС
И е целосно одговорна за седумгодишното ограничување
на договорот на секој актер денес.
Оливија го направи ова во Америка.
Случајот Де Хавиленд стави крај на продолжувањето на договорот...
БОГАРТ, ВОРНЕРС КРАЈ ПО 15 Г.
...и доведе до егзодус на врвни ѕвезди од студиото.
Меѓу нив, Лорен Бакал...
Благодарам.
...и Хамфри Богарт.
Во исто време,
Министерството за правда удри во архитектурата
на самиот холивудски систем.
Што навистина го растурилo студискиот систем
била тужбата заснована на Антимонополскиот акт на Шерман,
каде што студијата го контролирале снимањето филмови,
а исто и прикажувањето филмови во нивните синџир театри.
Принудени да се одвојат од повеќе од 1000 театри
и соочени со зголемената дупка во нивниот приход,
Ворнерс не можеа да се скријат од мрачната вистина.
Нивното студио повеќе не беше на врвот.
Разликата меѓу она што го направиле Ворнер Брос. помеѓу 1946 и 1952 г. е неверојатна.
Браќата сè повеќе имаа несогласувања.
Мислам, Хари беше 11 години постар од Џек,
што е речиси генерациска разлика.
Џек сакал вино, жени и песна.
Хари велел: "Треба да останеш дома навечер
и да бидеш со семејството. Семејството е сè."
Тие двајца не можеле да коегзистираат.
И беа очи во очи со конкурент
што можеше да го уништи светот каков што беше.
Еден ден, преку телевизијата,
целиот свет ќе се излее во нашите дневни соби
со брзината на светлината.
Во 1950 година, 3,8 милиони американски семејства имаа телевизори.
Па, интересна е приказната за телевизијата.
До 1955 година,
бројот порасна на 30 милиони.
Кога дошла телевизијата, тие се обиделе да се преправаат дека не постои.
Г. Ворнер, рековте дека кино индустријата нема од што да се плаши
од телевизијата. Сега, дали уште го држите тој став?
Да, сигурно.
Тој толку ја мразел телевизијата,
што одбил да има ТВ во својот дом или во канцеларијата.
Телевизијата била закана.
Би сакал да ви покажам неколку сцени
од нашите завршени синемаскоп филмови.
Ги испробале сите можни средства
за да ги намамат луѓето назад во кината.
Синемаскоп, стереофоничен звук,
3Д.
Ворнер Брос. тестираа и нови таленти.
Со подобри резултати.
Вљубена сум, вљубена сум
ДОРИС ДЕЈ
Вљубена сум
МАРЛОН БРАНДО
Еј, Стела!
Брандо беше автентичен
и од него се добиваше автентично чувство.
РОБЕРТ ДЕ НИРО АКТЕР
Тој навлезе во нешто лично.
Може да се поврзете со тоа повеќе.
Ми се чини дека те измамиле, душо.
Кога ти си измамена, според Наполеоновиот код и јас сум.
А, не сакам да ме мамат.
Кога се појави, сите мислеа дека тој е спектакуалрен.
КЛИНТ ИСТВУД РЕЖИСЕР / АКТЕР
И беше. Тој беше добар.
Продуцирано за телевизија од Ворнер Брос.
Иако Џек на крајот се предаде на телевизијата
и најде профитабилен прилив на приходи
со сериски вестерни,
браќата сè уште веруваа во магијата на големиот екран.
ИМЕ ЏЕЈМС ДИН
Нивните надежи се потпираа на популарниот млад актер
кој погоди слаба точка на растечката генерациска поделба сред педесеттите.
ЏЕЈМС ДИН
- Осум. - Без покајание си.
ИСТОЧНО ОД ЕДЕМ 1955
Ти си лош. До срж си лош.
Џејмс Дин, широк екран во боја.
Борбата меѓу таткото и синовите.
Престани сега!
Мајката.
- Порано бев многу убава. - Да, госпоѓо.
Источно од Едем беше филм на кој постојано се навраќав,
и го живеев бидејќи и јас самиот живеев низ тоа.
Не можам да чувам во себе.
БУНТОВНИК БЕЗ ПРИЧИНА 1955
Па, кажи што те мачи, сине.
Толку е. Не мислев така.
Источно од Едем и Бунтовник без причина
оставија неизбришливи траги на киното.
ЅВЕЗДА ЗАГИНА ВО НЕСРЕЌА
Но, Дин трагично умира пред да биде завршен неговиот трет филм на Ворнер.
ТРАГАЧИТЕ 1956
Бокс-офис хитовите беа многу ретки.
На постарите Ворнерс им се чинеше дека е дојдено време да се продолжи понатаму.
Џек не сакаше да се пензионира,
а Хари и Алберт беа тие кои старееа.
А, луѓето доаѓаа во студиото велејќи:
"Сакаме да ви ги купиме акциите."
Хари и Алберт сакаа да се пензионираат ако сите од нив се пензионираа.
Џек знаеше дека не може да биде претседател.
Хари не би го дозволил тоа.
Мислам дека беше семејна работа.
Тие пораснале со директивата:
"Сите за еден и еден за сите."
Хари беше многу посветен на тоа.
А, на Џек не му се допаѓаше.
Моите браќа и јас сме во кино индустријата околу 50 години.
Џек смислил многу паметен начин...
ВОДИТЕЛ, ТАРНЕР КЛАСИК МУВИС
...конечно да стекне целосна контрола над Ворнер Брос.
Ако браќата Леман Брадерс или Луи Лури слушаат,
сè уште сме отворени за понуда, но овој пат со пари.
Најде компанија на која можеше да ѝ го продаде студиото.
Ќе го скокнам ова.
Поврзано е со продажбата на студиото.
Му рече на Хари: "Ајде да излеземе. Завршивме.
Бизнисот се менува", и така натаму.
И тие рекоа: "Па, ќе го правиме тоа ако и ти ги продадеш твоите акции."
Не, освен ако не сакате да го скршите вратот.
Па, сите требало да ги продадат и да излезат,
но Џек ги предаде
со склучување договор со купувачот тајно.
Му дал на типот милион долари
и типот му го продал студиото назад.
Фабијан го остава Ворнер Њу комбајн презема
Следно, Хари прочитал во списанијата
дека Џек ќе биде претседател.
СИНДИКАТ КУПУВА КОНТРОЛА ОД ВОРНЕР БРОС.
Од тоа што го прочита во списанијата
доби инфаркт и мозочен удар.
Тоа буквално... му го скрши срцето,
бидејќи толку многу му веруваше на Џек.
Името на Џек беше скандалозно.
Не можеше да зборуваш за Џек.
ВО СЕЌАВАЊЕ ХАРИ М. ВОРНЕР
Што може да кажете за таа трансакција?
Крајната измама,
не само што го предава твојот постар брат...
ХАРИ ВОРНЕР Е МРТОВ
...но го праќа предвреме во гроб.
Џек не присуствуваше на погребот.
Алберт Ворнер никогаш повторно не зборуваше со Џек.
На крајот, семејството се распадна.
Сè е можно во Холивуд овде
и тие имале неверојатен успех
и понекогаш може да корумпира, тој вид на успех.
Џек добил шанса да биде типот што ќе управува со сè,
но го прекршил ветувањето дадено на татко му.
Беше 1958 година
и Џек ја имаше целата моќ.
Но, студиото беше дух на она што некогаш беше.
Во обид да се вратат подобрите денови
и да се наполни касата на компанијата,
тој положи верба во стара резерва на Ворнер.
Имаме проблеми! Токму тука во Ривер Сити!
МУЗИКАЛНИОТ ЧОВЕК 1962
Мјузикли.
Пушти жена во твојот живот
И твоето спокојство е завршено
МОЈАТА УБАВА ДАМА 1964
Таа ќе ти го преуреди домот од подрумот до куполата
Потоа оди на магичната забава да те ремонтира тебе
Како минува последниот час
КАМЕЛОТ 1967
Ја гледа свадбената соба
Сè излегува добро
ЦИГАНКА 1962
За мене и за тебе
Имаше некои истакнати врвни моменти.
Најдобар филм на годината е Мојата убава дама.
Џек Л. Ворнер.
Навистина сум среќен што сум овде вечерва за да ја прифатам оваа голема награда.
Тоа е нешто со кое секогаш ќе се гордееме.
Ви благодарам.
Последниот развој на стариот студиски систем
се случуваше со овие високобуџетни мјузикли.
И некои од овие филмови беа многу убаво направени,
но имаа еден вид на достоинство
што беше наследено од поранешна ера.
Си бил во двобој со понизност неодамна?
Нашите филмови се супер, уште се супер и ќе бидат посупер.
ПИОНЕРИ НА КИНЕМАТОГРАФИЈАТА
Мислам дека американските продуценти научија да престанат да ги копираат
италијанските, француските и шпанските
и другите непожелни филмови кои имаат уметност и други глупости.
Сосема сам на врвот,
Џек почувствува како сè се менува околу него.
И земјата навистина се менуваше.
Беше средината на шеесеттите.
Движењето за граѓански права, Виетнамската војна,
студентскиот отпор и зголеменото присуство на рок музиката.
Овој вид на кинематографија изгледаше старо и назадно.
Џек е без поддршката што ја имаше во триесеттите и четириесеттите.
Тој ги нема одличните извршни продуценти
кои му ја водеа работата.
Нема договор со филмските ѕвезди како порано.
Склучува договори со независни продуценти кои доаѓаат кај него,
но ја нема истата вклученост или моќ да го надгледува тоа.
Кога амбициозниот млад актер-продуцент по име Ворен Бити дојде во студиото
да сними гангстерски филм за од одното до врвот, сместен во триесеттите,
Џек не можеше да се вклопи.
Шерифе!
Кога слушна за Бони и Клајд
и нивото на насилство...
тој не беше среќен.
Добро.
ФЕЈ ДАНАВЕЈ
Читате колку им било тешко да успеат да го прикажат,
но кога го направија тоа, стана културен феномен.
Кога си 12-годишно дете, насекаде е. Мислам...
Не е само пародија на списанието Мад.
Тоj е на насловната на сè
и секоја девојка сака да изгледа како Феј Данавеј.
Едноставно беше насекаде.
Филмот беше материјалот од кој некогаш беа направени соништата на Ворнерс.
Но, Џек не можеше да се види себеси во отпадниците на екранот
или бунтовниците зад камерата.
Белешките на Џек Ворнер во подоцнежните години се полни со фрустрации.
"Никој не ме слуша. Ти реков да не го правиш тоа вака.
Не заминувај од студиото. Не го прави ова. Не го прави она."
А, луѓето само креваа раменици
и продолжуваа исто оти се трудеа да снимаат филм.
Во 1967 година, тој склучи договор за продажба на своите акции
на амбициозна продукциска компанија
која се обидуваше да стане успешна.
Севен Артс.
Приказната за студиото го надмина семејството кое го основало.
Денот кога дедо ми го напушти студиото,
Френсис Форд Копола бил таму,
снимајќи го Виножитото на Финиан.
А, со него стоело
и му помагало младо момче кое се викало Џорџ Лукас.
Па, тоа беше трансфер на генерациска кинематографија.
Речиси се прашувате дали тие фигуративно или буквално
се разминале на портата како два големи брода.
Еден оди кон зајдисонцето, а друг оди кон изгрејсонцето.
Како крај на првиот чин на холивудската историја
и почетокот на вториот.
Старата структура на моќ се распадна.
Таа што го зазеде нејзиното место ќе ја реши судбината на компанијата...
Акција!
...и иднината на индустријата.
Преведено од: Елена Самандова